
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 244 

6 Φεβρουάριου 2014 


Α ΠΟΦΑΣΕ ΙΣ 

Αριθ. Γ.Π./ΟΙΚ.12177 

Καθορισμός πρόσθετων ειδικών κριτηρίων μοριοδότη- 
σης για την αποτίμηση προσόντων του προς μετα¬ 
φορά προσωπικού ειδικότητας Σχολικών Φυλάκων 
ανεξαρτήτως κατηγορίας εκπαίδευσης με σχέση ερ¬ 
γασίας ιδιωτικού δικαίου αορίστου χρόνου που έχει 
τεθεί σε διαθεσιμότητα βάσει του άρθρου 80 του 
ν.4172/2013. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΥΓΕΙΑΣ 

Έχοντας υπόψη: 

1. Τις διατάξεις: 

α. του δεκάτου τέταρτου (14ου) εδαφίου της περίπτω¬ 
σης 4 της υποπαραγράφου Ζ.1 της παρ. Ζ' του άρθρου 
πρώτου του ν. 4093/2012, όπως έχει αντικατασταθεί με 
την παρ. 2 του άρθρου 91 του ν. 4172/2013 (Α' 167) και 
την παρ.7 του άρθρου 54 του ν.4178/2013 (Α' 174). 


β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 

γ. Του ΠΔ 95/2000 (ΦΕΚ 76 Α10/03/00), περί «Οργανι¬ 
σμού του Υπουργείου Υγείας και Πρόνοιας». 

δ. Τ ου ΠΔ 85/2012 (ΦΕΚ 141 Α' 12) «Ιδρυση και μετονο- 
μασία Υπουργείων, μεταφορά και κατάργηση υπηρεσιών» 
ε. Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 153). 

2. Την υπ’ αριθμόν ΔΙΠIΔΔ/Β,2/3/οικ.22274/9-8-2013 (ΦΕΚ 
Β'1992) απόφαση του Υπουργού Διοικητικής Μεταρρύθ¬ 
μισης και Ηλεκτρονικής Διακυβέρνησης. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Καθορίζουμε πρόσθετα ειδικά κριτήρια για την απο¬ 
τίμηση προσόντων του προς μεταφορά προσωπικού 
ειδικότητας Σχολικών Φυλάκων ανεξαρτήτως κατηγο¬ 
ρίας εκπαίδευσης με σχέση εργασίας ιδιωτικού δικαίου 
αορίστου χρόνου που έχει τεθεί σε διαθεσιμότητα βάσει 
του άρθρου 80 του ν. 4172/2013, ως εξής: 


ΕΙΔΙΚΟ ΠΡΟΣΘΕΤΟ ΚΡΙΤΗΡΙΟ 

ΜΟΡΙΑ 

❖ Μονογονέας 

15 

❖ Για κάθε τέκνο που είναι ανήλικο, που σπουδάζει/φοιτά, που είναι άνεργο ή 
υπηρετεί τη στρατιωτική του θητεία ή τελεί σε καθεστώς διαθεσιμότητας 

5 

❖ Υπάλληλος με τρία και πλέον τέκνα 

15 

❖ Για κάθε τέκνο που είναι ανήλικο, που σπουδάζει/φοιτά, που είναι άνεργο ή 
υπηρετεί τη στρατιωτική του θητεία ή τελεί σε καθεστώς διαθεσιμότητας 

5 

❖ Υπάλληλος με ποσοστό αναπηρίας 50% έως και 66% 

5 

❖ Υπάλληλος με ανήλικο τέκνο, τέκνο που σπουδάζει/φοιτά, τέκνο που είναι 
άνεργο ή υπηρετεί τη στρατιωτική του θητεία ή τελεί σε καθεστώς διαθεσιμό¬ 
τητας 

5Χ 

αριθμός 

τέκνων 
















3280 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ 

❖ Για την περίπτωση του μονογονέα 

Α. πρόσφατο πιστοποιητικό οικογενειακής κατάστασης. 

Αναλυτικά: 

Στην περίπτωση χηρείας του μονογονέα ή κηρύξεως 
σε αφάνεια κατά νόμον του άλλου γονέα, απαιτείται 
επιπρόσθετα: 

Β. Εάν από το πιστοποιητικό οικογενειακής κατάστα¬ 
σης, δεν προκύπτει η κατάσταση χηρείας του μονογο- 
νέα, τότε πρέπει να συνυποβληθεί η σχετική ληξιαρχική 
πράξη θανάτου. 

Γ ια την περίπτωση της κηρύξεως σε αφάνεια κατά νό¬ 
μον, το ανωτέρω πιστοποιητικό πρέπει να συνοδεύεται 
από αντίγραφο δικαστικής απόφασης σε συνδυασμό με 
το κατά νόμο πιστοποιητικό τελεσιδικίας της. 

Στην περίπτωση διαζυγίου ή ακυρώσεως γάμου ή λύ¬ 
σης του συμφώνου συμβίωσης ή διακοπής της εγγά¬ 
μου συμβιώσεως των γονέων (διάστασης), απαιτείται 
επιπρόσθετα: 

Γ. α) Επικυρωμένο αντίγραφο διαζευκτηρίου ή β) επι¬ 
κυρωμένο αντίγραφο πράξης ακυρώσεως γάμου ή 
γ) επικυρωμένο αντίγραφο πράξης λύσης του συμ¬ 
φώνου συμβίωσης. 

Οι σχετικές πράξεις θα πρέπει να έχουν εκδοθεί μέχρι 
31 Δεκεμβρίου 2013 ή όπου δεν είναι εφικτό, οι σχετικές 


αιτήσεις θα πρέπει να έχουν αρμοδίως κατατεθεί εντός 
της ως άνω προθεσμίας. 

❖ Για την περίπτωση του τέκνου που είναι άνεργο ή 
σπουδάζει/φοιτά ή υπηρετεί τη στρατιωτική του θητεία 
ή τελεί σε καθεστώς διαθεσιμότητας: 

Α. επικυρωμένο αντίγραφο κάρτας ανεργίας ή 
Β. επικυρωμένο αντίγραφο βεβαίωσης σπουδών /φοί¬ 
τησης ή 

Γ. επικυρωμένο αντίγραφο βεβαίωσης από την αρμό¬ 
δια στρατολογική υπηρεσία 
Δ. επικυρωμένο αντίγραφο της διαπιστωτικής πράξης 
θέσης σε διαθεσιμότητα 

❖ Γ ια την περίπτωση υπαλλήλου με ποσοστό ανα¬ 
πηρίας 50% έως και 66% 

Γνωμάτευση του Κέντρου Πιστοποίησης Αναπηρίας ή 
για το πριν την 1.9.2011 χρονικό διάστημα γνωμάτευση σε 
ισχύ της πρωτοβάθμιας υγειονομικής επιτροπής, στην 
οποία υπάγεται ο υπάλληλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2014 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΘΜΙΣΗΣ ΚΑΙ 

ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΥΓΕΙΑΣ 

ΚΥΡΙΑΚΟΣ ΜΗΤΣΟΤΑΚΗΣ ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* Ο 2 Ο 

3 2 4 4 0 6 

3 2 1 4 0 0 0 2 

ΚΑΠΟΛΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


















